Държавен вестник, бр. 103, 2023 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  103
МИНИСТЕРСТВО 
НА ЕНЕРГЕТИКАТА
НАРЕДБА № Е-РД-04-1 
от 4 декември 2023 г. 
за изчисляването на дeлa на енергията от 
възобновяеми източници в брутното крайно 
потребление на енергия и дела на възобно­
вяеми източници в транспорта
Раздел I
Общи положения
Чл. 1. С наредбата се определят прави­
лата за:
1. изчисляване на дела на енергията от 
възобновяеми източници в брутното крайно 
потребление на енергия и дела на енергия от 
възобновяеми източници в транспорта;
2. нормализиране при отчитане на електри­
ческата енергия, произведена от водноелек­
трически и вятърни електрически централи;
3. отчитане на енергията от термопомпи.
Чл. 2. (1) Целите за дял на енергията от 
възобновяеми източници са национална цел за 
дял на енергията от възобновяеми източници 
в брутното крайно потребление на енергия в 
страната, задължителна национална цел за дял 
на енергията от възобновяеми източници в 
крайно потребление на енергия в транспорта 
и цели за дял на енергията от възобновяеми 
източници в сектор електрическа енергия, 
сектор топлинна енергия и енергия за охлаж­
дане и в сектор транспорт.
(2) Националната цел за дял на енергията 
от възобновяеми източници в брутното крайно 
потребление на енергия и задължителната 
минимална цел за дял на енергията от възобно­
вяеми източници в крайното потребление на 
енергия в транспорта се определят в Интег­
рирания план в областта на енергетиката и 
климата на Република България.
(3) Биогоривата, течните горива от биомаса 
и газообразните и твърдите горива от биома­
са се вземат предвид за целите по ал. 2 и за 
брутното крайно потребление на енергия от 
възобновяеми източници по чл. 3, ал. 1 само 
при условие че отговарят на критериите за 
устойчивост и на критериите за намаление на 
емисиите на парникови газове, определени в 
чл. 37 от Закона за енергията от възобновяеми 
източници (ЗЕВИ).
Чл. 3. (1) Брутното крайно потребление 
на енергия от възобновяеми източници се 
изчислява като сбор от:
1. брутното крайно потребление на елек­
трическа енергия от възобновяеми източници;
2. брутното крайно потребление на то­
плинна енергия и енергия за охлаждане от 
възобновяеми източници;
3. крайното потребление на енергия от 
възобновяеми източници в транспорта.
(2) Потребените количества електрическа 
енергия, биогаз или зелен водород от възобно­
вяеми източници не могат да се вземат пред­
вид при изчисляването на повече от една от 
сумите по ал. 1, т. 1 – 3.
(3) При изчисляване на брутното крайно 
потребление на енергия по ал. 1 количеството 
енергия, потребено във въздухоплаването, се 
счита, че не е повече от 6,18 на сто в про­
порционално изражение от брутното крайно 
потребление на енергия в страната.
(4) При изчисляването на брутното край­
но потребление на енергия от възобновяеми 
източници и на задължителната минимална 
цел за дял на енергията от възобновяеми из­
точници в крайното потребление на енергия 
в транспорта делът на биогоривата и течните 
горива от биомаса, както и на газообразни и 
твърди горива от биомаса, потребени в транс­
порта, произведени от хранителни и фуражни 
култури, не трябва да надхвърля с повече от 
един процентен пункт дела на тези горива в 
крайното потребление на енергия в пътния и 
железопътния транспорт през 2020 г. и е мак­
симално 7 на сто от крайното потребление на 
енергия в пътния и железопътния транспорт.
(5) При изчисляването на брутното край­
но потребление на енергия от възобновяеми 
източници и на задължителния дял на енер­
гията от възобновяеми източници в крайното 
потребление на енергия в транспорта делът 
на биогоривата, течните горива от биомаса 
или газообразните и твърдите горива от био­
маса, произведени от хранителни и фуражни 
култури с висок риск от непреки промени в 
земеползването, за които се наблюдава зна­
чително разширяване на производствения 
район в терени с високи въглеродни запаси, 
не надвишава равнището на потребление 
на такива горива през 2019 г. в Република 
България, освен ако горивата не са серти­
фицирани като биогорива, течни горива от 
биомаса или газообразни и твърди горива от 
биомаса с нисък риск от непреки промени в 
земеползването.
(6) Делът по ал. 5 може да надвиши рав­
нището на потребление през 2019 г., освен 
когато биогоривата, течните горива от биомаса 
или газообразните и твърдите горива от био­
маса са сертифицирани като горива с нисък 
риск от непреки промени в земеползването 
в съответствие с Делегиран регламент (ЕС) 
2019/807 на Комисията от 13 март 2019 г. за 
допълване на Директива (ЕС) 2018/2001 на 
Европейския парламент и на Съвета по отно­
шение на определянето на суровините с висок 
риск от непреки промени в земеползването, за 
които се наблюдава значително разширяване 
на производствения район в терени с високи 
въглеродни запаси и за сертифициране на 
биогоривата, течните горива от биомаса и 
газообразните и твърдите горива от биомаса